షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.
త్రిశూల్ క్షిపణి
త్రిశూల్ క్షిపణి ప్రాజెక్టు 1983 లో సమీకృత గైడెడ్ క్షిపణి అభివృద్ధి కార్యక్రమంలో భాగంగా మొదలైంది. దాన్ని 1992 లో పూర్తిచేసి, క్షిపణిని సీ స్కిమ్మర్  వ్యతిరేక క్షిపణిగా బ్రహ్మపుత్ర తరగతి ఫ్రిగేట్లలో అమర్చాలని ప్రణాళిక. 1985 లో సతీష్ ధావన్ అంతరిక్ష కేంద్రంలో  త్రిశూల్ తన మొదటి గైడెన్స్-లేని ప్రయాణం చేసింది. 1989 లో పూర్తి పరిధి గైడెడ్ ప్రయాణం చేసింది. 1992 లో లక్ష్యం మీద దాడి చేసే పరీక్షను విజయవంతంగా చేసింది. ఈ పరీక్షలో త్రిశూల్ మ్యాక్ 2 వేగాన్ని అందుకుంది. 1997 లో సంబంధిత సీస్కిమ్మర్ క్షిపణులను కనిపెట్టే రాడార్ వ్యవస్థలు సిద్ధమయ్యాయి. లాంచి వ్యవస్థను  భారత్ డైనమిక్స్ లిమిటెడ్ 1998 లో తయారు చేసింది.